Ένα Χρηματοπιστωτικό Ίδρυμα Συστημικής Σημασίας (SIFI) είναι μια τράπεζα, μια επενδυτική εταιρεία ή οποιαδήποτε άλλη χρηματοπιστωτική επιχείρηση, η πτώχευση της οποίας θα μπορούσε να προκαλέσει εκτεταμένη κρίση λόγω του μεγάλου μεγέθους, της διασύνδεσής της ή της σημασίας της για την οικονομία. Με λίγα λόγια, “too big, to fail”.
Παράδειγμα: Εάν μια τράπεζα χαρακτηριστεί ως SIFI, αυτό σημαίνει ότι η κατάρρευσή της θα μπορούσε να επηρεάσει σοβαρά το χρηματοπιστωτικό σύστημα της χώρας, οδηγώντας ενδεχομένως σε ένα φαινόμενο ντόμινο όπου άλλα ιδρύματα θα χρεοκοπούσαν, προκαλώντας οικονομική αστάθεια. Εξαιτίας αυτού, οι SIFI υπόκεινται σε αυστηρότερους κανονισμούς και εποπτεία ώστε να διασφαλιστεί ότι παραμένουν υγιείς.